יצחק בן שחר

הרב אברהם יצחק בן שחר (נולד ב-1945) הוא רב ציוני דתי, כיהן כראש ישיבת קדומים, לימד בישיבות וחיבר מספר ספרים. נודע גם בשל גישתו הייחודית בלימוד תנ"ך ושיעוריו הרבים עליו.

==ביוגרפיה==
נולד לאפרים בן שחר ושושנה פועה (לבית שמשילביץ) אנשי חינוך.

למד בישיבה התיכונית מדרשית נועם בפרדס חנה. בשנת תשכ"ג החל ללמוד בישיבת מרכז הרב בעיקר אצל רבותיו הרצי"ה קוק, הרב אברהם אלקנה שפירא והרב מרדכי פרום. במשך מספר שנים למד ב"כולל" של ישיבת פוניבז'. הושפע מאוד מהרב גדליה נדל ומתורתו.

בזמן מלחמת ששת הימים לחם עם חבריו הרבנים יוחנן פריד, איסר קלונסקי, ודב ביגון במסגרת החטיבה הירושלמית.

שימש כר"מ בישיבת שעלבים. בשנת ה'תשל"ח (1978) החל לשמש בהמלצת רבו הרצי"ה כראש ישיבת קדומים, ואליו הצטרפו בהמשך רבנים נוספים מבוגרי ישיבת מרכז הרב. במהלך השנים תלמידיו הקימו סביב הישיבה את שכונת גבעת רש"י בקדומים.

לימד תנ"ך בישיבת מרכז הרב, במכללת אורות ישראל, מדרשת אוריה בגבעת שמואל, בבית מדרש ישיבתי פתח תקווה ובמקומות נוספים.

באייר ה'תשפ"ב מסר את ראשות הישיבה לרב אורי גנץ (בנו של הרב משה גנץ ואחיינו של הרב חיים גנץ), חתנו של אחיו הרב ישראל בן שחר.

==משפחתו==

אחיו של הרב בן שחר הם: 

* הרב ישראל בן שחר - ראש מכון 'משפט ערוך' המו"ל את ספרי הרב זלמן נחמיה גולדברג, ור"מ בישיבת קדומים. חתנו, הרב אורי גנץ מכהן היום כאש ישיבת קדומים.
* הרב יוסי בן שחר, ראש הוועדה ההלכתית רפואית של מד"א, ובעליה של ההוצאה לאור 'שחרית'.

אשתו הרבנית ברוריה (בתו של הרב ד"ר משה קטן) מרצה במכללות. בני הזוג גרים בקדומים, ולהם עשרה ילדים. ביניהם:

* יעל - מנהלת בית הספר בנות צופיה. נשואה לרב חנן אידלשטיין ראש ישיבה קטנה 'טל ישראל'.
* תמר - מחנכת באולפנת קדומים. נשואה לרב גלעד ברלין (בנו של מוסא ברלין) מייסד ומנהל תלמוד תורה יסדת עוז בקדומים, ור"מ בישיבת קדומים.
* אמונה - נשואה לרב מנחם שחור, מחנך בישיבת ירושלים לצעירים, מרצה במכללת אורות ישראל, ורב בישיבה הקטנה מורשה.
* ישראל מאיר - מנכ"ל להקת 'נכספה'<ref></ref>.

בין גיסיו: הרב מיכאל הרשקוביץ, הרב יואל קטן, ד"ר חנה קטן.

==דרכו==
מזוהה עם עמדות ישיבת מרכז הרב ובתקופת תוכנית ההתנתקות הצטרף לקוראים לסרב פקודה. כמו כן במהלך השנים האחרונות חתם על קול קורא נגד מסירת שטחים ופינוי מאחזים. שולל אלימות. כאשר ניקבו צמיגי גלגלים לאנשי מועצת יש"ע הוציא גילוי דעת יחד עם רבנים נוספים המגנים זאת. מרבני תנועת קוממיות, ובעבר כתב בעלון התנועה.

דגש מרכזי בשיטתו הוא על לימוד התנ"ך אותו הוא מלמד במקומות רבים בארץ, וכפי שתיאר אותו ואת שיטתו גיסו הרב יואל קטן: "לימוד חי ומפתֵח, המתחיל בפסוקי הספר וממשיך בביאורו המיוחד של הגר"א לכל פסוק ופסוק [תיאור זה ממחיש את שיטתו בלימוד משלי דווקא, בשאר ספרי התנ"ך אינו נצמד דווקא לגר"א, אלא מפרש בדרך כלל על דרך הפשט בתוספת נופך מדברי חז"ל, לעיתים מזכיר את פירוש רש"י, ולעיתים קרובות יותר – יסודות מפירוש הרמב"ן, אך עיקר היצמדותו היא לעולה מתוך פשטי המקראות], ומיניה וביה בהסבר עניינים עמוקים וחיוניים בעולמה של תורה ובעולמם של חיי תורה נכונים בהקשר לנאמר בפסוק ולמה שסביבו, באופן הפותח את הלב ואת העיניים. כך למשל הוא מפרש את הפסוק (יב, יא) 'עובד אדמתו ישבע לחם ומרדֵף ריקים חסר לב', מי ש'עובד אדמתו' בעל הלב הישר הוא אדם 'עובד', והוא עובד את האדמה דווקא, והאדמה שהוא עובד בה היא דווקא האדמה שלו. הכתוב מכווין לאדם שקרוב לטבעו האמיתי, שאינו מעוניין להיות תלוי באחרים, ושרצונו לעסוק בימי חייו ב'עסק' המצמיח פירות גשמיים ורוחניים. אותו אדם פונה דווקא לאדמה 'שלו', הוא שמח בחלקו, הוא חי ב'משבצת' שלו ואינו פוזל לחלקם של אחרים. אדם זה רחוק מקנאה ורחוק מכעס, מלא סיפוק ושמחת חיים, יש לו 'לב' (בניגוד לרודף הריקני המנוגד לו), עד שהמשל והנמשל מתערבים זה בזה".

==מתלמידיו הבולטים==

* הרב אורי גנץ – ראש ישיבת קדומים.
* הרב מרדכי גנירם – לשעבר ראש ישיבת אשתמוע בדרום הר חברון.
* הרב דוד דודקביץ – רב היישוב יצהר.
* הרב יהושע שפירא – ראש ישיבת רמת גן.
* אהוביה טבנקין – מאנשי ארץ ישראל השלמה.
* הרב אליכל בן-דוד – ר"מ בישיבה התיכונית נחלת ישראל וראש מסלול הישיבה הקטנה שם.
* הרב מנחם שחור (חתנו) – מרצה במכללות ור"מ בישיבת ירושלים לצעירים.
* ח"כ ושר האוצר בצלאל סמוטריץ'.
* הרב יאיר גזבר – ראש ישיבת ירושלים לצעירים ור"מ בישיבת מרכז הרב.
* הרב נעם ולדמן – ראש ישיבת ניר קריית ארבע.
* עמנואל שילה – עורך בשבע.
* הרב אלישמע כהן – ראש ישיבת חומש המתחדשת.
*הרב צבי פרבשטיין – רב היישוב קדומים.
*הרב גלעד ברלין (חתנו) – ראש תלמוד תורה – קדומים.

==חיבוריו==
* משלי קדם, פירוש על ספר משלי פרקים י'–יב' עם ביאור הגר"א.
* אורי וישעי, ברורים בענייני ראש השנה ויום הכפורים.
* נחל קדומים, שיעוריו של ראש הישיבה הרב יצחק בן שחר על התורה.
*מקדמי ארץ. קובץ ו. מתורתה של ישיבת קדומים. חידושים ועיונים בפרק 'איזהו נשך', בצירוף הערות משיעורי הרב יצחק בן שחר. ישיבת קדומים, תשע"ד.

==קישורים חיצוניים==
* [http://www.bneyzion.co.il/בית-המדרש/רבנים?rav=הרב%20יצחק%20בן%20שחר 195 מאמרים בתנ"ך], אתר בני ציון
* [http://www.yeshiva.org.il/midrash/?orderby=81 שיעורי באתר ישיבה]
* [http://www.meirtv.co.il/site/rabbis.asp?rabbi=4005 שיעוריו בערוץ מאיר]
* [https://www.inn.co.il/tags/%D7%94%D7%A8%D7%91_%D7%99%D7%A6%D7%97%D7%A7_%D7%91%D7%9F_%D7%A9%D7%97%D7%A8 כתבות - הרב יצחק בן שחר], באתר ערוץ 7
* [http://www.rambish.org.il/results.asp?SearchFunction=find&SearchCode=F2_WAU&SearchRequest=1188&SearchSort=&UserAction=record,&jump=1 מאמריו באתר רמב"יש]
* [http://www.kimizion.org/atmedia/orch/orch_761315_RavYitzchakBenShachar_RavTsviYehuda.m3u שיעור לזכרו של הרצי"ה בישיבת עטרת כהנים]
* 
* 
	
* [https://web.archive.org/web/20160825232857/http://www.kenes-tanach.org/archive/audio.asp?link=2014_724.mp3&title=מן+החורבן+לתשובת+הגאולה+בתנ%22ך+%2D+הרב+יצחק+בן+שחר מן החורבן לתשובת הגאולה בתנ"ך - הרב יצחק בן שחר-מתוך כנס תנ"ך]
* 
* [https://www.youtube.com/results?search_query=הרב+בן+שחר&spfreload=10 סדרת שיעוריום בערוץ היוטיוב]
* [http://merhav.nli.org.il/primo_library/libweb/action/search.do?fn=search&ct=search&initialSearch=true&mode=Basic&tab=default_tab&indx=1&dum=true&srt=rank&vid=NLI&frbg=&vl%28freeText0%29=יצחק+בן+שחר&scp.scps=scope%3A(NNL%29 ספריו באתר הספרייה הלאומית]

==הערות שוליים==

קטגוריה:בוגרי מדרשית נעם
קטגוריה:בוגרי ישיבת פוניבז'
קטגוריה:בוגרי ישיבת מרכז הרב
קטגוריה:ראשי ישיבות ציוניות
קטגוריה:רבני ישיבת שעלבים
קטגוריה:קדומים: אישים
קטגוריה:תלמידי הרצי"ה קוק
קטגוריה:יהודה ושומרון: רבנים
קטגוריה:משפחת קטן
קטגוריה:תלמידי הרב אברהם אלקנה שפירא
קטגוריה:פרשני מקרא בעת החדשה
קטגוריה:רבנים שקראו לסרב לפקודת פינוי שטחים
קטגוריה:ישראלים שנולדו ב-1945